פינלי נוקס

פינלי נוקס (באנגלית: Finlay Knox; נולד ב-8 בינואר 2001) הוא שחיין קנדי, אלוף עולם (דוחה 2024) ואלוף המשחקים הפאן-אמריקאיים (סנטיאגו 2023) במשחה ל-200 מטר מעורב אישי.

 ביוגרפיה 
נוקס נולד באנגליה, ובגיל שנתיים עבר עם משפחתו לניו זילנד. כשהיה בן שבע היגרה משפחתו לקנדה.

 2018 
 מדליית ארד במשחקים האולימפיים לנוער 
באולימפיאדת הנוער בואנוס איירס שנערכה באוקטובר זכה במדליית ארד במשחה ל-200 מטר מעורב אישי בתוצאה של 2:01.91 דקות.

 2019 
 סגן אלוף העולם לנוער 
באליפות העולם לנוער שנערכה באוגוסט בבודפשט שבהונגריה זכה במדליית כסף במשחה ל-200 מטר מעורב אישי בתוצאה של 1:59.44 דקות. בנוסף זכה במדליית ארד במשחה שליחים 4x100 מטר מעורב בתוצאה של 3:36.35 דקות.

 2021 
באולימפיאדת טוקיו שנערכה ביולי סיים במקום 17 במשחה ל-200 מטר מעורב אישי בתוצאה של 1:58.29 דקות.

באליפות העולם בבריכת 25 מטר שנערכה בדצמבר באבו דאבי שבאיחוד האמירויות הערביות סיים במקום חמישי במשחה ל-100 מטר מעורב אישי בשיא קנדה חדש של 51.70 שניות, ובמקום תשיעי במשחה ל-200 מטר מעורב אישי בתוצאה של 1:54.22 דקות.

 2022 
באליפות העולם שנערכה ביוני בבודפשט שבהונגריה סיים במקום 17 במשחה ל-200 מטר מעורב אישי בתוצאה של 1:59.60 דקות, ובמקום 31 במשחה ל-100 מטר פרפר בתוצאה של 53.05 שניות.

 מדליית ארד במשחקי חבר העמים הבריטי 
במשחקי חבר העמים הבריטי שנערכו ביולי-אוגוסט בברמינגהאם שבממלכה המאוחדת זכה במדליית ארד במשחה שליחים 4x100 מטר חופשי בתוצאה של 3:13.01 דקות.

 מדליות ארד באליפות העולם בבריכת 25 מטר 
באליפות העולם בבריכת 25 מטר שנערכה בדצמבר במלבורן שבאוסטרליה זכה בשתי מדליות ארד: במשחה ל-100 מטר מעורב אישי בתוצאה של 51.10 שניות, אחרי תומאס צ'קון מאיטליה (50.97 שניות) וחוויאר אסבדו מקנדה (51.05 שניות), ובמשחה ל-200 מטר מעורב אישי בשיא קנדה חדש של 1:51.04 דקות, אחרי מתיו סייטס מדרום אפריקה (1:50.15 דקות) וקרסון פוסטר מארצות הברית (1:50.96 דקות). בנוסף, סיים במקום תשיעי במשחה ל-400 מטר מעורב אישי בתוצאה של 4:07.12 דקות. כמו-כן, סיים במקום שישי במשחה שליחים 4x100 מטר מעורב בתוצאה של 3:23.44 דקות, במקום חמישי במשחה שליחים 4x100 מטר חופשי (לאחר ששחה בשלב המוקדמות), ובמקום שביעי במשחה שליחים 4x200 מטר חופשי בתוצאה של 6:56.02 דקות.

 2023 
באליפות העולם שנערכה ביולי בפוקואוקה שביפן סיים במקום 13 במשחה ל-200 מטר מעורב אישי בתוצאה של 1:58.23 דקות. בנוסף, סיים במקום חמישי במשחה שליחים 4x100 מטר חופשי בתוצאה של 3:12.05 דקות, ובמקום 12 במשחה שליחים 4x200 מטר חופשי בתוצאה של 7:10.67 דקות.

 אלוף המשחקים הפאן-אמריקאיים 
במשחקים הפאן-אמריקאיים שנערכו באוקטובר בסנטיאגו דה צ'ילה שבצ'ילה זכה במדליית זהב במשחה ל-200 מטר מעורב אישי בתוצאה של 1:57.84 דקות. בנוסף, זכה בארבע מדליות ארד: במשחה שליחים 4x100 מטר חופשי, במשחה שליחים 4x200 מטר חופשי, במשחה שליחים 4x100 מטר מעורב, ובמשחה שליחים 4x100 מטר חופשי משולב.

 2024 
באליפות העולם שנערכה בפברואר בדוחה שבקטר זכה נוקס במדליית זהב במשחה ל-200 מטר מעורב אישי בשיא קנדה חדש של 1:56.64 דקות, לפני קרסון פוסטר מארצות הברית (1:56.97 דקות) ונאנדור נמט מהונגריה (1:57.42 דקות). בנוסף, סיים במקום תשיעי במשחה ל-50 מטר פרפר בשיא קנדה חדש של 23.25 שניות, ובמקום 12 במשחה ל-100 מטר פרפר בתוצאה של 52.07 שניות. כמו-כן, סיים במקום רביעי במשחה שליחים 4x100 מטר מעורב בתוצאה של 3:32.89 דקות, במקום רביעי במשחה שליחים 4x100 מטר חופשי משולב בתוצאה של 3:23.79 דקות, במקום עשירי במשחה שליחים 4x200 מטר חופשי בתוצאה של 7:13.29 דקות, ובמקום 11 במשחה שליחים 4x100 מטר חופשי בתוצאה של 3:15.74 דקות.

באולימפיאדת פריז סיים חמישי במשחה שליחים 4x100 מטר מעורב בתוצאה של 3:31.27 דקות, סיים חמישי במשחה שליחים 4x100 מטר חופשי משולב בתוצאה של 3:41.41 דקות. בנוסף, סיים שישי במשחה שליחים 4x100 מטר חופשי בתוצאה של 3:12.18	דקות ובמקום השמיני במשחה ל-200 מטר מעורב אישי בתוצאה של 1:57.26 דקות.

באליפות העולם בריכת 25 מטר שנערכה בבודפשט, הונגריה זכה במדליית כסף במשחה 4x50 מטר מעורב משולב בתוצאה של 1:35.94 דקות, ובמדליית כסף נוספת ב-4x50 מטר חופשי משולב (לאחר ששחה בשלב המוקדמות). ב-200 מטר מעורב אישי זכה במדליית ארד בשיא לאומי של 1:50.90	דקות, אחרי שיין קאסאס (1:49.51	דקות) ואלברטו ראצטי (1:50.88 דקות). ב4x100 מטר מעורב משולב זכה במדליית ארד בתוצאה של 3:31.97 דקות. בנוסף סיים תשיעי ב-50 מטר גב בשיא לאומי של 23.03 שניות. במקום 19 במשחה ל-50 מטר חזה בשיא לאומי של 26.30 שניות. במקום ה-22 במשחה ל-100 מטר פרפר בתוצאה של 50.55 שניות ובמקום 26 ב-100 מטר חזה בתוצאה של 57.90 שניות.

 שיאים אישים 
 בריכה אולימפית 
 50 מטר חופשי: 23.14 שניות (2023)
 100 מטר חופשי: 49.23 שניות (2022)
 200 מטר חופשי: 1:47.92 דקות (2022)
 100 מטר גב: 55.25 שניות (2023)
 50 מטר חזה: 28.48 שניות (2023)
 100 מטר חזה: 1:01.29 דקות (2023)
 200 מטר חזה: 2:13.96 דקות (2022)
 50 מטר פרפר: 23.25 שניות (2024), שיא קנדה
 100 מטר פרפר: 51.86 שניות (2022)
 200 מטר מעורב אישי: 1:56.07 דקות (2024), שיא קנדה

 בריכת 25 מטר 
 200 מטר חופשי: 1:43.96 דקות (2022)
 50 מטר גב: 23.03 שניות (2024) שיא קנדה
 100 מטר גב: 50.40 שניות (2022)
 50 מטר חזה: 26.30 שניות (2024) שיא קנדה
 200 מטר חזה: 2:08.68 דקות (2023)
 100 מטר פרפר: 50.55 שניות (2024)
 100 מטר מעורב אישי: 51.10 שניות (2022)
 200 מטר מעורב אישי: 1:50.90 דקות (2024), שיא קנדה
 400 מטר מעורב אישי: 4:07.09 דקות (2022)

 ראו גם 

קישורים חיצוניים


קטגוריה:שחייני פרפר
קטגוריה:שחייני מעורב אישי
קטגוריה:שחייני חזה
קטגוריה:שחייני חופשי
קטגוריה:שחיינים קנדים
קטגוריה:שחיינים באולימפיאדת טוקיו (2020)
קטגוריה:שחיינים באולימפיאדת פריז (2024)
קטגוריה:משתתפים קנדים באולימפיאדת פריז (2024)
קטגוריה:אלופי עולם בשחייה
קטגוריה:מהגרים לקנדה
קטגוריה:קנדים שנולדו ב-2001